**ΠΕΜΕΝ ΣΤΕΦΕΝΣΩΝ ΠΕΕΜΑΓΕΝ**

**Προς:**

* **ΥΕΝ/ΔΝΕΡ**
* **Ναυτιλιακή Εταιρεία ATTICA GROUP**
* **ΜΜΕ**

**Κοινοποίηση: ΠΝΟ – Ναυτεργατικά Σωματεία**

**ΔΕΛΤΙΟ ΤΥΠΟΥ – ΚΑΤΑΓΓΕΛΙΑ**

Επανερχόμαστε στο **θέμα του δικαιώματος της διανυκτέρευσης των πληρωμάτων**, το οποίο η ναυτιλιακή εταιρεία **ΑΤΤΙCA GROUP** εξακολουθεί να μην εφαρμόζει**.** Τελευταία εξέλιξη είναι η άποψη τους ότι «πληρώνονται όσοι κάνουν βάρδια πυρασφάλειας» στα Ε/Γ-Ο/Γ πλοία **«ΝΗΣΟΣ ΣΑΜΟΣ**» και **«ΝΗΣΟΣ ΧΙΟΣ»**. Το συγκεκριμένο ζήτημα το έχουμε επανειλημμένα καταγγείλει, έχουμε καταγγείλει την θέση των εταιρειών, που **ισχυρίζονται ότι «η διανυκτέρευση των πλοίων, καλύπτει το δικαίωμα της διανυκτέρευσης κάθε ναυτικού’’** . Ερμηνεία αντίθετη με το Άρθρο **16 της ΣΣΕ που αναφέρει :**

**Διανυκτέρευση εις λιμένα**

**1. …..να εξασφαλίζεται μία φορά τον μήνα κατά τους μήνας Ιούλιο έως και Σεπτέμβριο και δύο φορές το μήνα κατά τους υπόλοιπους μήνες, η διανυκτέρευση των μελών του πληρώματος στο λιμάνι αφετηρίας ή στο λιμάνι προορισμού του δρομολογίου του πλοίου, κατά την επιθυμία του ναυτικού και εφόσον τούτο είναι δυνατόν.**

**2. Σε περίπτωση που για λόγους ασφαλείας του πλοίου ή για οποιοδήποτε άλλο λόγο δεν καθίσταται δυνατή η διανυκτέρευση, καταβάλλεται στο ναυτικό για κάθε μη παρεχόμενη διανυκτέρευση αποζημίωση ίση με ένα ημερομίσθιο ήτοι το1/22 του υπό της Συλλογικής Συμβάσεως προβλεπόμενου μισθού ενεργείας ..**

**3. Για την παρεχόμενη ως άνω άδεια διανυκτερεύσεως θα γίνεται από τον Πλοίαρχο μνεία στο ημερολόγιο του πλοίου που θα επικυρώνεται από την Λιμενική Αρχή.**

**Οι υπηρεσίες του ΥΕΝ έχουν τεράστιες ευθύνες** που πάρα τις επανειλημμένες καταγγελίες μας **ανέχονται αυτές τις λογικές**, δηλαδή να στερούνται οι συνάδελφοι μας αυτό το πολύ σημαντικό δικαίωμα, για τους ιδίους και τις οικογένειες τους.

**Απαιτούμε την άμεση εξόφληση των δεδουλευμένων των συναδέλφων μας. Καμία παραβίαση της ΣΣΕ δεν μπορεί να γίνει ανεκτή .**

**Ο ΕΜΠΑΙΓΜΟΣ ΕΧΕΙ ΚΑΙ ΟΡΙΑ.**

**ΟΙ ΔΙΟΙΚΗΣΕΙΣ ΤΩΝ ΣΩΜΑΤΕΙΩΝ**

**● ΠΑΝΕΛΛΗΝΙΑ ΕΝΩΣΗ ΜΗΧΑΝΙΚΩΝ ΕΜΠΟΡΙΚΟΥ ΝΑΥΤΙΚΟΥ**

**● ΠΑΝΕΛΛΗΝΙΑ ΕΝΩΣΗ ΚΑΤΩΤΕΡΩΝ ΠΛΗΡΩΜΑΤΩΝ ΜΗΧΑΝΗΣ Ε.Ν.**

 **«Ο ΣΤΕΦΕΝΣΩΝ»**

**● ΠΑΝΕΛΛΗΝΙΑ ΕΠΑΓΓΕΛΜΑΤΙΚΗ ΕΝΩΣΗ ΜΑΓΕΙΡΩΝ Ε.Ν.**

**15 Μάη 2023**